  Майя Бывальцева Сыктывкарын куасэн бызьылонъя Россилэн чемпионатаз толон, 25-тӥ южтолэзе, воргоронъёс скиатлоныны ӵошатскизы (15 иськем классика амалэн + 15 иськем эркын амалэн). Кужмоосыз спортсменъёс кема дыр ӵоже артэ бызизы, висъёс сюрес пумынгес гинэ кылдӥзы. Финишын тужгес ӝог луэмзэ возьматӥз Ханты-Манси автоном округысь Сергей Устюгов. 1,7 секунд гинэ солы келяз 2015-тӥ арлэн чемпионэз Удмуртиысь Максим Вылегжанин. Бронза медаль утӥз Артём Мальцев (Нижний Новгород улосвыл/Мордовия). 30 кужмоосыз спортсменъёс пӧлысь Удмуртиысь эшшо куинез куасэн бызьылӥсьёс шедизы. Константин Главатских 21-тӥ луиз, Александр Уткин — 22-тӥ, Евгений Вахрушев — 27-тӥ. Тегъёс: Спорт МаксимВылегжанин Удмуртия куасэнбызьылон куас  